cyanic-selkie/wikianc huggingface dataset:
Publie Virgilie Marone
Fortune
'A fame d'u vate apprisse 'a morte ha state accussì granne ca jidde avenìe conziderate 'na divinità degne de ricevere onore, lode, preghiere e rite sacre. Già Silio Italico (apprisse 'nu sechele), ca accattò 'a ville e 'u chiaute de Virgilio, istituì 'na celebrazione in memorie d'u Mantovano jndr'à 'u sciurne de nascite (le Idi de Ottommre). Jndr'à stu mode sta celebrazione s'à tramandate anne pe anne jndr'à le prime sechele de l'era volgare, devendanne 'nu punde de referimende 'mbortande soprattutte pu popole napuletane ca vedìe in Vergilius 'u seconde patrone sue e spirite protettore d'a cetate de Napule, apprisse 'a vergine Partenope. A le reste sue (cenere e osse), conzervate jndr'à 'u sepolcre da jidde stesse congepite seconde forme e proporziune pitagoreche, avenìe attribbuite 'u potere de proteggere 'a cetate da le invasiune e da le calamità. Pure ca le divinità pagane avenevane dimendicate, de Virgilio se mandenìe comungue intatte 'u recorde, e le opere sue avenèrene inderpretate crestianamende.
Jidde addevendò in particolare 'nu simbele de l'identità e d'a libbertà politeche de Napule: ha state pe quiste ca jndr'à 'u XII sechele le conguistature normanne, cu 'u consense inderessate d'a Chiesere de Rome, acconsentirene a 'nu felosofe e negromante inglese de nome Ludowicus de profanà 'u chiaute de Virgilio cu 'u scope de luà e asportà 'u vase cu le osse sue, a 'u fine de indebbolì e sottomettere Napule a 'u potere normanne distruggenne l'oggette de culte ca ere 'a base simboleche de l'autonomia soje. Le reste de Virgilio avenèrene sarvate da 'a popolazzione ca le trasferì a jndr'à 'u Castel de l'Ove, ma cchiù nnande avenèrene aqquà sotterrate e ascunnute pe sembre a opere de le Normanne. Da allore le napuletane retènerene ca 'u potere protettive d'u Poete verse 'a cetate avesse state annullate. E 'a storie de Napule (caratterizzate da lunghe dominaziune furastiere e da 'a manganze de autonomie) jndr'à le sechele successive a 'u XII pare confermà 'a lore convinzione.
'U recorde de Virgilio però, soprattutte jndr'à 'u popole napuletane, remanìe sembre vive. A 'a fame de sapiente pa tradizione colte, cu 'u timbe se affiangò quedde de maghe jndr'à tradizione popolare, intese cumme omme ca canosce le segrete d'a nature e ne face ause a fine de bbene. De sta inderretazione ne reste 'nu corpus vasce-medievale de leggende ca onne cumme sfonde soprattutte le cetate de Rome e Napule: pe esembie, tande pe cità 'nu fatte, quedde ca 'u vedìe costruttore d'u Castel de l'Ove maggicamende edificate sus a 'u gusce de 'n'ove maggiche de struzze ca s'avere sckuasciate sula quanne 'a fortezze avesse state definitivamende espugnate, oppure quedde ca riguarde 'a ccrejazione e 'u scunnemende sotterranèe de 'na specie de palladio ('na riproduzione in miniature d'a cetate de Napule condenute jndr'à 'na bottigghie de vitre da 'u colle fine fine) ca pe maggie pruteggie 'a cetate da le sciagure e da le invasiune fine a ca non ge avenìe acchiate e distrutte da Corrado di Querfurt, cangelliere de l'imberatore Enrico VI inviate jndr'à 'u XII sechele a conguistà 'u Regne de Sicilia (ca jndr'à quidde timbe combrendeve pure 'a cetate de Napule).
Durande 'u Medioevo ierte, Virgilio avenìe lette cu ammirazione, e stu fatte permettìe a l'opere sue de essere tramandate combletamende. L'inderpretazione de l'opere virgiliane ausò assaije proprie 'u strumende de l'allegorie: a 'u poete avenìe infatte attribbuite 'nu ruole de profete de Criste, basannese sus a 'nu brane de le Bucoliche (la IV ecloga) ca annungiave 'a venute de 'nu peccinne ca avesse repurtate l'età de l'ore e idendificate pe quiste cu Gesù.
Virgilio avenìe allore rappresendate cumme vate, maestre e profete jndr'à Divina Commedia (Priatorie, cande XXII, vv. 67-72) da Dante Alighieri, 'u quale ne facìe 'a proprie guide attraverse le girune d'u 'Nfirne e d'u Priatorie.
"O de li altri poeti onore e lume, vagliami 'l lungo studio e 'l grande amore che m' ha fatto cercar lo tuo volume."
- 'Nfirne, Cande I, 81-83
A 'u somme poete latine jè inditolate l'Accademie Nazionale Virgiliane de Mantova.
'A leggende virgiliane
Cumme strette amiche de personagge de potere e de 'n'influenze assaije granne cumme l'imberatore Augusto, d'u guvernatore provingiale de l'Egitto Gaio Asinio Pollione e d'u ricche Gaio Cilnio Mecenate, 'u granne poete putè beneficià jndr'à 'nu sacche de mode 'a cetate de Napule jndr'à quale jidde amave proprie remanè.
Le biografe medievale sue infatte ne condene ca ha state Virgilio a consiglià a l'Imberatore de costruì 'n'acquedotte (proveniende da le sorgende vicine a Serino jndr'à l'Avellinese) ca servive queste e pure otre cetate cumme Nola, Avella, Pozzuoli e Baia.
Pò esortò Augusto a ccrejà pe Napule 'na rezze de pòzzere e fundane pe l'approviggionamende idriche, 'nu sisteme fognarie de cloache e comblesse termale terapeutece a Baia e Pozzuoli, pe le quale avere addevendate necessarie scavà 'nu traforo granne granne jndr'à colline de Pusillepe, quedde ca osce a die jè 'a "Grotte de Pusillepe", famose pe stu mutive 'mbonde a 'u XIV sec. cumme "Grotte de Virgilio".
'N'otre provvedimende ca 'u vate facìe pigghià a l'Imberatore avère state l'istituzione de 'nu particolare sciuèche de lotte 'mbrà gladiature, allore famose cumme "sciuèche d'a Carbonara", da a quande pare osce a die derive 'u toponeme d'a via d'a Carbonara (ca se iacchie jndr'à 'u quartiere San Lorenzo).
Infine, Virgilio, essenne grandemende appassionate de divinazione e d'u munne d'a releggione in generale (cumme se note pure da le opere letterarie sue), facìe installà doje sculture de cape umane in marme, une de 'nu maschele e allegre, l'otre de 'na femmene e triste, sus a le mure d'a cetate e precisamende a le late d'a porte de Forcelle a 'u fine de dà 'nu presagge casuale bbuène o brutte ('na sorte de innocue cefalomanzie minerale) pe le cetadine de passagge.
Cu l'allariamende de le muraziune oriendale jndr'à 'u periode aragonese, le cape avenèrene spustate jndr'à lussuosa ville reale de Poggioreale ca scerene però perdute pe colpe d'a distruzione d'u comblesse.
Cumme reportane le cchiù andiche biografe suem Virgilio pigghiò parte a 'u neopitagorisme, corrende felosofeche e maggiche allore assaije diffuse jndr'à Magna Grecie, e in particolare a Neapolis, une de le picche cetate d'u Meridione ca apprisse 'a conguiste romane avere conservate 'a vita culturale sue genuinamende elleneche.
In quande felosofe neopitagoreche e maghe le avenene attribbuite nove talismane de protezione pa cetate de Napule ca tande amò, seconde le biografe medioevale e rinascimendale ('mbrà le quale se distingue Paracelso).
Sogliano al Rubicone
Sogliano al Rubicone éte 'nu comune tagliáne de 3.043 crestiáne.
ISO 3166-2:GP
ISO 3166-2:GP ète 'n'ISO stàndàrd ca dìce le codece geografeche: Jè 'nu sotto 'nzieme de l' ISO 3166-2 ca s'applechesce a Guadalupe.
Liste de le codece
Osce a die angore non g'onne state attribbuite codece a le suddivisiune
Vauda Canavese
Vauda Canavese éte 'nu comune tagliáne de 1.410 crestiáne.
Piedimonte San Germano
Piedimonte San Germano éte 'nu comune tagliáne de 5.108 crestiáne.
Uta (CA)
Uta éte 'nu comune tagliáne de 8.915 crestiáne.
Rovereto
Rovereto éte 'nu comune tagliáne de 35.138 crestiáne.
Calabritto
Calabritto éte 'nu comune tagliáne de 2.690 crestiáne.
San Potito Sannitico
San Potito Sannitico éte 'nu comune tagliáne de 1.899 crestiáne.
Osmate
Osmate éte 'nu comune tagliáne de 447 crestiáne.
Tissi
Tissi éte 'nu comune tagliáne de 2.200 crestiáne.
Pontey
Pontey éte 'nu comune tagliáne de 780 crestiáne.
Sanda Lucia de Serino
Sanda Lucia de Serino (in tagliàne Santa Lucia di Serino) éte 'nu comune tagliáne de 1.516 crestiáne.
Provinge de Lecco
'A Provinge de Lecco ète na provinge d'a Lombardia settentrionale de 336.798 crestiáne. 'A provinge de Lecco confine a nord-ovest cu 'a provinge de Como, a nord-est cu quedde de Sondrio, a est cu quedde de Bérgame, e a sud cu quedde de Monza e d'a Brianza.
Maggiora
Maggiora éte 'nu comune tagliáne de 1.666 crestiáne.
San Potito Ultra
San Potito Ultra éte 'nu comune tagliáne de 1.439 crestiáne.
Calalzo di Cadore
Calalzo di Cadore éte 'nu comune tagliáne de 2.415 crestiáne.
Nogaredo
Nogaredo éte 'nu comune tagliáne de 1.663 crestiáne.
Valdidentro
Valdidentro éte 'nu comune tagliáne de 3.908 crestiáne.
Funne
Funne (in tagliàne Fondi) éte 'nu comune tagliáne de 34.910 crestiáne.
Osnago
Osnago éte 'nu comune tagliáne de 4.556 crestiáne.
Magenta (MI)
Magenta éte 'nu comune tagliáne de 22.839 crestiáne.
Capo di Ponte
Capo di Ponte éte 'nu comune tagliáne de 2.429 crestiáne.
L'Osservatore Triestino
L'Osservatore Triestino jè 'nu sciurnale d'a reggione Trendìne-Alte Adige. Funnate 'u 3 luglie 1784 da Gesèppe de Coletti e tenève 'a sede a Trieste. Jndr'à 'u 1933 ha state achiuse.
Santa Margherita Ligure
Santa Margherita Ligure éte 'nu comune tagliáne de 10.210 crestiáne.
Soglio (AT)
Soglio éte 'nu comune tagliáne de 161 crestiáne.
ISO 3166-2:OM
ISO 3166-2:OM ète 'n'ISO stàndàrd ca dìce le codece geografeche: Jè 'nu sotto 'nzieme de l' ISO 3166-2 ca s'applechesce a l'Oman.
Venaria Reale
Venaria Reale éte 'nu comune tagliáne de 1.733 crestiáne.
Roveré Veronese
Roveré Veronese éte 'nu comune tagliáne de 2.083 crestiáne.
Celenza Valfortore
- Virgilio, Eneide - Libbre VII
Celenza Valfortore éte 'nu comune tagliáne de 1.984 crestiáne.
Màrze
Màrze ète 'u terze mese de l'anne d'u calendarije gregoriane, ète fatte da 31 sciurne. Stè jndrìà 'u prime stuezze de l'anne civile.
Màrze avene apprise a Febbrare e apprime d'Abbrile.
Ponti (AL)
Ponti éte 'nu comune tagliáne de 677 crestiáne.
Aprica
Aprica éte 'nu comune tagliáne de 1.583 crestiáne.
Vallermosa
Vallermosa éte 'nu comune tagliáne de 2.010 crestiáne.
Osoppo
Osoppo éte 'nu comune tagliáne de 2.989 crestiáne.
Magherno
Magherno éte 'nu comune tagliáne de 1.378 crestiáne.
La Sicilia
La Sicilia jè 'nu sciurnale d'a reggione Sicilia. Funnate 'u 1945 da Dumineche Sanfilippo e tène 'a sede a Catania.
Santa Margherita d'Adige
Santa Margherita d'Adige éte 'nu comune tagliáne de 2.244 crestiáne.
Ponti sul Mincio
Ponti sul Mincio éte 'nu comune tagliáne de 2.152 crestiáne.
San Prisco
San Prisco éte 'nu comune tagliáne de 12.500 crestiáne.
ISO 3166-2:PK
ISO 3166-2:PK ète 'n'ISO stàndàrd ca dìce le codece geografeche: Jè 'nu sotto 'nzieme de l' ISO 3166-2 ca s'applechesce a 'u Pakistan.
ISO 3166-2:GU
ISO 3166-2:GU ète 'n'ISO stàndàrd ca dìce le codece geografeche: Jè 'nu sotto 'nzieme de l' ISO 3166-2 ca s'applechesce a 'a Guam.
Liste de le codece
Osce a die angore non g'onne state attribbuite codece a le suddivisiune
Calamandrana
Calamandrana éte 'nu comune tagliáne de 1.648 crestiáne.
Fondo (TN)
Fondo éte 'nu comune tagliáne de 1.436 crestiáne.
Valdisotto
Valdisotto éte 'nu comune tagliáne de 3.216 crestiáne.
USA Today
USA Today jè 'nu sciurnale de le State Aunìte d'Amereche. Funnate 'u 1982 da Al Neuharth e tène 'a sede a Tysons Corner (Virginia).
Venaus
Venaus éte 'nu comune tagliáne de 962 crestiáne.
ISO 3166-2:DZ
ISO 3166-2:DZ ète 'n' ISO stàndàrd ca dìce le codece geografeche: Jè 'nu sotto 'nzieme de l' ISO 3166-2 ca s'applechesce a l'Algerie. Le codece sonde riferite 'a le 48 provinge de l'Algerie.
Boca
Boca éte 'nu comune tagliáne de 1.186 crestiáne.
Soiano del Lago
Soiano del Lago éte 'nu comune tagliáne de 1.517 crestiáne.
Slovacchie
'A Slovacchie (Slovàcchie o Slovacchìe) o Repubbleche Slovacche (jndr'ô slovacche Slovensko o Slovenská republika) jè 'nu State membre de ll'Aunìone europèe, costituite cumme repubbleche, acchijate jndr'â ll'Europe cendre-oriendale, 'a cui capitale jè Bratislave. Confine c'a Repubbleche Ceche a nord-ovest, c'a Pulonie a nord, cu l'Ucraine a est, cu l'Ungherie a sud e cu l'Austrie a sud-ovest; jè 'nu state senze sbocche a 'u mare. 'A Repubbleche Slovacche e 'a Repubbleche Ceche sonde nasciùte 'u 1º scennàre 1993 nnande ad 'ô scucchiamènde, scacchiate da 'u parlamènde, d'a Cecoslovacchie, ca già da 'u 1990 ave ppegghiáte 'u nome de Repubbleche Federale Ceche e Slovacche. A 'u condrarije de cumme spesse accade jndre statère da picche arrevate a lle 'ndependenze, jè 'mbortande ccu sottolinee cumme le slovacche non ge tènene nisciune risendemènde condre le ex-combatriote ceche. 'A Slovacchie jève 'na vanne 'mbortande de lle 'Mbere Austro-Ungareche. Da 'u 1º scennàre 2009 ha accumenzate ccu ause l'euro.
Roveré della Luna
Roveré della Luna éte 'nu comune tagliáne de 1.472 crestiáne.
Magione
Magione éte 'nu comune tagliáne de 13.207 crestiáne.
Peñón de Vélez de la Gomera
'U Peñón de Vélez de la Gomera ète 'na piccele penisole rocciose acchiate sus 'a coste mediterranèe d'u Marocche, me appartenènde polìtecamènde ad 'a Spagne. 'Nzieme ad otre territorie spagnole sus 'a coste d'u Nord Africa, ète conziderate 'na plaza de soberanía (chiazze, puèste de sovranetate) ed ète dependende, a levèlle amministrative, d'a cetata autonome de Melilla. Jndr'ô stesse mode de lle otre plazas de soberanía spagnole jndr'ô Nordafriche, ète revennecate da 'u Marocche.
Calamonaci
Calamonaci éte 'nu comune tagliáne de 1.428 crestiáne.
Peñón de Vélez de la Gomera
Sciugrafije
Ccu 'na grannèzze de 19.000 m² e acchiate a cirche 117 km a sudest de Ceuta, 'a cchiù granna exclave spagnole d'u Nord Afriche, 'u Peñón de Vélez de la Gomera ère, n'origgene, 'na isole, fine a quanne jndr'ô 1930 (o jndr'ô 1934, a seconne de lle funde) le apporte d'u jume Bades e 'na forte scosse sismeche non ge favorirene 'u quagghiamènde de 'nu istme rénôse longhe 85 metre ca l'hé cullegate permanentemènde ad 'a coste marocchine ('u confine cchiù curte 'mbbrà lle doje statère, lassanne perdere Ceuta e Melilla). 'A penisole non ge ospite 'nzediamènde urbane, me 'na roccaforte (Peñón) ccu 'na guarnigione miletare de cirche 60 surdate.
Storie
Storecamènde l'isole hé devendate proprietate d'a Spagne jndr'ô 1508 nnande a 'na vitturiuse cambagne miletare, condotte da 'u conde Pedro Navarro, condre 'nu gruppe de pirate ca condrollavane quèdda vanne. Ha state occupate cchiù nnande da 'u Marocche, jndr'ô 1522, me fu ppegghiate n'otra vôte e mò n'mode definitive d'a Spagne, jndr'ô 1564, da García Álvarez de Toledo, viceré de Catalogna.
Ospedaletti
Ospedaletti éte 'nu comune tagliáne de 3.385 crestiáne.
Peñón de Vélez de la Gomera
Storie
'U toponime pigghie origgene da lle parole "Hades" ('u nome - defurmate jindre Vélez da lle spagnole - de 'nu jume acchiate jndr'â lle vicenanze, ad 'a cui foce sorgeve l'omonime 'nzediamènde berbere) e "Ghomara" (devendate "Gomera" jndr'ô spagnole), 'u nome d'a trebbù berbere ca jàvitave 'a reggione.
Villa San Pietro
Villa San Pietro éte 'nu comune tagliáne de 1.778 crestiáne.
Tito (PZ)
Tito éte 'nu comune tagliáne de 6.378 crestiáne.
Pape Frangíske/Barése
Pape Frangíske, 'nd'o' latíne Franciscus, nate accóme Jorge Mario Bergoglio, jè d'o' 13 Marze 2013 u 266 vèscheve de Rome e pape de la Chise Cattòleche, 8 ré d'u State de la Cettà d'u Vaticàne, primàte de Taje, e tanne jalde titele ca téne u pape. De nazzionaleté argendíne e de la combagníe de Gesú, jè u prime pape c'appartíne a chèssa categoríe religgióse e prime ca véne d'o condinènde d'Amèreche.
Comunetate autonome d'a Spagne
Comunetate Autonome ète 'u termine scacchiate ccu inneche le scucchiamènde territoriale spagnole, basate sus a 'u Titole VIII d'a Costituzione d'u 1978, ca sangisce 'u passagge a 'na furme de state cchiù democrateche e decendralizzate de quanne non ge fùsse state duranne 'a dittature franghiste. 'A Costituzione mitte n'evidenze l'uguaglianze 'mbrà lle Comunetate Autonome, ca non g'avrane ccu tenè privilegge le une sus a lle otre. 'A federazione de lle Comunetate Autonome ète vietate da 'ô State spagnole, mendre non g'ète proibbite 'a cooperazione 'mbrà lòre.
Pape Frangíske/Barése
Vite
Nate jinde à na famígghie de oríggene tajàne, 'n-barticolàre pimondíse, jè june de le cinghe fígghie de Màrie José e de Reggine Maríe Sivori. À 21 anne, pe na polmoníte grave, 'n-ge vènne levate na parte d'u polmóne de dèstre. Pe cusse motíve le vaticaníste l'onne levate da la liste de le cardenàle chiú possíbbele à scí à fé u pape, percé se penzéve ca cudde dopo Beneditte XVI avéve à jèsse sciúvene e chine d'energíe. Lauriàte 'n-ghimeche à l'uneversité de Buenos Aires, tení na zite prime de scí à pegghià l'ordene sacre, pe cudde c'a ditte u stésse pape. Decide de scí 'nd'o' seminàrie de Villa Devoto e u 11 de Marze d'u 1958 acchemènze u novizziàte 'nd'à la Combagníe de Gesú, scénne o' Cile e ternanne à Buenos Aires dope, pe pegghié na làurie 'n-filosofíe 'nd'o' 1960. D'o' 1964 nzégne letteratúre e psicologgíe à Santa Fe e a Buenos Aires. Rescebí l'ordinazzióne presbiteràle u 13 de Dicèmbre d'u 1969 pe l'mbosezzióne de le mane d'o' jarcevéscheve de Córdobe Ramón José Castellano. Dope jalde esperiénze de nzegnaménde e la chiamàte superióre de l'Argendíne, jè u direttóre de la facoltà de teologgíe e filosofíe à San Miguel. 'Nd'o' 1979 partèscepe o' vèrtesce da la Celam (Conzíje Episcopàle Latinamericàne) à Puebla e jè jinde à chidde ca nan volene la teologgíe de la liberazzióne, descènne ca la necesseté d'u condinènde latinoamericàne jè ca fasce le cunde che la cultúre e la religgióne su'. 'Nd'o' 1966 scí 'n-Germànie pe combletà u dottoràte. Rescènne 'n-bàtrie jè direttóre spirituàle e confessóre de la Chise de la Combagníe de Gesú de Córdobe.
Comunetate autonome d'a Spagne
Da 'u 1978, ce stonne 17 Comunetate Autonome: Andalusia, Aragona, Asturie, Baleari, Canarie, Cantabria, Castiglia-La Mancia, Castiglia e León, Catalogna, Comunetate Valenzane, Estremadura, Galizia, La Rioja, Madrid, Murcia, Navarra e Pajèsere Basche. Ce sonde pure doje cetate autonome: Ceuta e Melilla.
ISO 3166-2:PW
ISO 3166-2:PW ète 'n'ISO stàndàrd ca dìce le codece geografeche: Jè 'nu sotto 'nzieme de l' ISO 3166-2 ca s'applechesce a Palau.
Nogarole Rocca
Nogarole Rocca éte 'nu comune tagliáne de 2.849 crestiáne.
Repubbleche Popolare Cinese
'A Repubbleche Populare Cenise, ca jè pure canosciute cchi semblicemènde cumme Cine (, , , letteralmènde «Paise Cendrale»), jè 'u paise de ll'Asie oriendale cchiù populose d'u munne. 'A capitle soje jè Pechino. Jè 'nu membre de ll'Organizzazione de le Naziune Aunìte e d'u Conziglie de Sicurezze, d'u quale jè 'nu membre permanènde cu deritte de veto da 'u 1971.
Suddivisiune amministrative
Le provinge cenise da sembre tènene 'nu importante ruole culturale jndr'à Cine. Le cenise sonde solite ccu se identifeche ccu 'a provinge addò sonde nasciùte e solitamènde ad ogne territorie provingiale correspondone determinate stereotipe referite ad 'a popolazzione. Le confine d' maggior parte de lle provinge cenise fùrene stabbelite jndr'à lle timbe d'a tarde Dinastie Ming. 'A Cine tène 'na giurisdiziune sus a vindedò provinge (e conzidere Taiwan 'a vindetreesime), cinghe reggione autonome, quàtte municipaletate, e dò reggione amministrative speciale
Cetate autonome d'a Spagne
Jndr'â Spagne 'na cetata autonome (jndr'ô spagnole ciudad autónoma) ète 'nu scucchiamènde amministrative speciale 'mbrà 'u comune e 'a comunetate autonome.
Jndr'â Spagne le uneche cetate autonome sonde Ceuta e Melilla, ca èrene jndr'ô passate 'na vanne de ll'Andalusia fine ad 'u 14 marze d'u 1995.
A defferenze de lle comunetate autonome, accussì non ge tènene 'u putere ccu fàce le legge tramite 'nu conziglie d'u luèche.
Piedimulera
Piedimulera éte 'nu comune tagliáne de 1.672 crestiáne.
Sanda Margherita de Belice
Sanda Margherita de Belice (in tagliàne Santa Margherita di Belice) éte 'nu comune tagliáne de 6.649 crestiáne.
New York Post
New York Post jè 'nu sciurnale de le State Aunìte d'Amereche. Funnate 'u 1801 da Alexander Hamilton e tène 'a sede a New York (New York).
Berline
Berline (pu tedesche Berlin, ) jè 'a maggiore cetate e condemboraneamende 'nu Land d'a Germanie, quinde 'na cetate-state. Capitale federale d'a Repubbleche Federale de Germanie e sede d'u guverne sue, jè une de le cchiù 'mbortande cendre politece, culturale, fieristece e mediatece d'Europe e, apprisse a Londra, 'u seconde comune cchiù popolose de l'Aunione Europèe.
Posizione e caratteristeche
'U cendre de Berline nasce sus a le rive d'a Sprea (Spree in tedesche), jndr'à 'n'ambie valle de origgene glaciale (Berliner Urstromtal) 'mbrà le altopiane de Barnim e Teltow, oriendate in sienze est-ovest.
Jndr'à 'u quartiere perifereche de Spandau 'a Sprea sfocie jndr'à l'Havel, ca scorre in direzione nord sud, formanne le lache Tegeler See e Großer Wannsee. Jndr'à vanne oriendale se iacchie invece 'u Müggelsee. Le lache berlinise, jndr'à le mise estive, sonde assaije frequendate da le bagnande.
Jndr'à 'u territorie cetadine stonne pure certe alture: 'a maggiore jè 'u Großer Müggelberg, jndr'à 'u quartiere de Müggelheim, ca arrive a 'n'altezze de 114,7 m s.l.m.
'U terrene jè comboste prengepàlmende da materiale sabbiose, ghiaie e selce.
Berline jè cendre d'a reggione metripolitane Berline/Brandeburghe, ca conde (2005) 4.429.847 crestiane.
Clime
'A zone de Berline tène 'nu clime temberate mesotermale e assaije assutte rispette a 'a medie europèe. Le temberature massime sciurnaliere jndr'à certe sciurne estive - generalmende a sciugne - arrivane vicine a le 40 °C, 'na vota sole jndr'à tutte 'u Novecinde onne state mesurate - 26 °C a febbrare. 'U vinde in estate jè cchiù costante e soffie normalmende da ovest; de 'nvirne jè cchiù variabbele e spesse avène pure da sud, fattore ca face addevendà assaije variabbele 'u timbe pure jndr'à stessa sciurnate. Se condane mediamende 30 temborale a l'anne.
Tabbelle Temberature e precipitaziune: Medie mensile
L'area urbane cendrale presende 'nu microclime cu 'mbonde a 4 °C de cchiù rispette a 'a periferie.
L'arie jè relativamende 'nu picche inguinate grazie a 'u vinde, a le granne aree verde e a l'efficienze de le trasporte pubblece, ca fanne addevendà scorrevole 'u traffecje automobbilisteche.
Comune 'nzeccate
Berline confine cu 27 comune d'u Brandeburghe, de le quale 7 sonde cetate, 'mbrà le quale ste quedde extracircondariale de Potsdam.
Avènene aqquà repurtate le otre 26 comune, suddivise pe circondarie (Landkreis), partenne da nord-est e procedenne in sienze orarie:
Storie
Berline nascìe probbabbilmende cumme borghe commerciale de origgene slave jndr'à 'u XII sechele, in corrispondenze de 'n'isole d'a Sprea. Origginariamende stavane doje cetate distinde: Berline, a est d'u fiume e Cölln, sus a l'isole, ca avenèrene riunite jndr'à 'u 1307. Non ge rumane assaije de chidde comunitate andiche. Osce invece, l'imbressione ca se ave visitanne Berline jè quedde de 'na granne discondinuità, ca riflette visibbilmende le sconvolgeminde d'a storie tedesche d'u XX sechele.
Jndr'à le sechele successive, Berline acquistò sembre cchiù 'mbortanze sus a le otre cetate d'u Brandeburghe: jndr'à 'u 1451 devendò residenze de le margrave de Brandeburghe, da 'u 1701 capitale d'u regne de Prussie, da 'u 1871 capitale d'u 'Mbere tedesche. Jndr'à 'u 1920 avenèrene inglobbate 'nu sacche de comune e cetate circostande, ccrejanne 'a "Granne Berline", terze cetate a 'u munne pe numere de crestiane.
Capitale d'a Germanie pure durande l'epoche nazionalsocialiste, ha state une de le obbiettive prengepàle de le bombardaminde alleate duranne 'a Seconda uerre mundiale, spicciate in Europe proprie cu 'a rese incondizionate d'a Germanie l'8 masce d'u 1945.
A 'a fine d'a uerre avenìe divise jndr'à quattre zone d'occupazione e allore divise jndr'à doje parte congorrende, le ttre settore occidendale (Berline Ovest) e 'u settore sovieteche (Berline Est). Mendre ca Berline Est devendò capitale d'a Repubbleche Democrateche Tedesche, Berline Ovest devendò 'n ' enclave d'a Repubbleche Federale e d'u munne occidendale, oltre 'a Cortine de Firre, lassanne 'u ruole de capitale 'a Bonn.
L'inizie d'a Uerra Fredde ha state 'u Blocche de Berline da 'u 24 sciugne 1948 a l'11 masce 1949, efficacemende condrastate da l'accussìditte Ponde Aerèe, 'u cchiù granne trasporte umanitarie d'a storie, mise in atte prengepàlmende da le State Aunìte d'Americhe e da 'a Gran Bretagne, ca in seguite avenèrene viste - cumme pure 'a Frange - no cchiù cumme "forze de occupazione", ma cumme "forza de protezione". Pure 'u successive tendative sovieteche de annettere Berline Ovest a 'a DDR - l'ultimatum de Chruščëv d'u 1958 - avenìe respinde da le Alleate Occidendale. 'U 13 aguste 1961 'u guverne d'a Germanie Est - avute 'u permesse da Mosca - 'nzippò 'u Mure de Berline, pe fermà 'a fughe in occidende de le proprie cetadine.
'A solidarietà americane cu le berlenise de l'ovest ere condizione essenziale d'a vite de l'accussìditte "avamboste d'a libbertà"; l'espressiona soje cchiù famose e cchiù incisive sonde le parole ditte da l'allore Presidende de le State Aunìte, John F. Kennedy jndr'à 'u descorse sue tenute 'u 26 sciugne 1963: Ich bin ein Berliner (tar.: "Ije sonde 'nu berlinese").
'A "cadute d'u Mure" jndr'à tarde serate d'u 9 novemmre 1989 rendìe possibbele 'a Wiedervereinigung (riunificazione tedesche), cu 'a quale Berline ha turnate a essere 'a capitale d'a Germanie aunìte.
Sviluppe e morfologgie d'a cetate
Le strutture d'a metropoli de osce a die eppure chidde de singhele edifice sonde 'u resultate de cchiù de uette sechele de storie.
Pure 'a funzione de Berline cumme capitale - d'a Marche de Brandeburghe da 'u 1451, d'u Regner de Prussia da 'u 1701, d'u 'Mbere tedesche da 'u 1871, d'a Repubbleche de Weimar e de l'accussìditte Terze Reich, limitatamende a 'a parte oriendale d'a DDR e osce a die d'a Repubbleche Federale Tedesche, comblete apprisse l'aunificazione d'u 1990 - ha lassate le signe sue ben visibbele.
Berline 'mbonde a 'u 1920
'A vecchie Berline corresponne a le parte cendrale d'u quartiere de osce a die Mitte, cu l'isole cendrale jndr'à 'u fiume Spree e 'a corrispondende rive oriendale. Sus a 'u late oriendale d'a porzione cendrale de l'isole se iacchie l'accussìditte Castelle d'a Cetate, ca tène 'na storie ca parte da 'u 1443, castelle riale fine da 'u 1701 sotte 'a Federiche I de Prussie, abbattute da 'u guverne comuniste jndr'à 'u 1950.
Cchiù o mene jndr'à posizione d'u castelle 'a DDR costruì - da 'u 1973 a 'u 1976 - l'accussìditte Palast der Republik (tar.: Palazze d'a Repubbleche), ca ha state scettate 'nderre da 'u 2006 a 'u 2008, in mode da putè costruì nnande 'a chiazze d'u castelle - Schloßplatz - 'n'edifice nuève ca almene jndr'à le dimenziune e jndr'à l'aspette de le facciate prengepàle riccreje l'aspette de l'andiche castelle.
A nord d'a chiazze - osce a die 'na granne superficie picche strutturate - se iacchiane 'u Lustgarten, osce a die chiazze verde pubbleche, 'nu timbe giardine d'u stesse castelle e 'u Duomo de Berline - presende 'mbonde da 'u 1536, pure ce l'aspette de osce a die jè prevalendemende quidde d'u 1905.
L'indere punde settendrionale de l'isole costituisce l'Isole de le Musèe, cu le sue cinghe granne edifice dedicate a le esposiziune e costruite partenne da 'u 1822, osce a die une de le cchiù 'mbortande comblesse museale d'u munne, dedicate soprattutte a le collezune archeologgeche e a l'arte d'u Uettecinde.
L'andiche e caratteristeche architetture d'a vanne meridionale de l'isole, l'accussìditte Fischerinsel (tar.: isole de le pescature) ha state destrutte combletamende da le bombardamende d'a Seconda uerre mundiale; l'uneche elemende andiche jè 'u ponde piccinne Jungfernbrücke, collegamende cu 'a terra ferme a ovest de l'isole.
Subbete a est de l'isole se iacchie 'u quartere recostruite Nikolaiviertel, cu 'a Nikolaikirche (Chiesere de San Necole), 'a chciù andiche chiesere de Berline.
None tanda lundane se iacchiane 'u Municipie Russe (da 'u caratteristeche colore de le mattune), jndr'à forme de le sessande d'u Uettecinde, ma jndr'à posizione d'u municipie medievale e 'a Marienkirche, chiesere funnate jndr'à 'u XIII sechele.
Da l'isole porte verse ovest e 'mbonde a 'a Porte de Brandeburghe ìu viale Unter den Linden (tar.:sotte a le tiglie), trasformate jndr'à 'u 1647 da polverose sendiere pe cavalcà in viale arvulate e ambliate cchiù vote jndr'à storie.
'U viale jè tagghiate a metà da 'a perpendicolare Friedrichstraße ca colleghe, a sud de le Tiglie, 'a Friedrichstadt (tar.: cetate de Federico), funnate jndr'à 'u 1688, ingorporate cumme quartiere de Berline jndr'à 'u 1799 e famose pa chiazza soje Gendarmenmarkt, cu le chiesere frangise e tedesche e 'u Schauspielhaus (sinonime de tiatre), frondeggiate da 'a statue de Friedrich Schiller, eppure, a nord d'u granne boulevard, 'a Dorotheenstadt, nate quinnece anne apprime d'a Friedrichstadt e inglobbate - cumme pure 'u sobborghe de Friedrichswerder - cu 'u stesse atte amministrative d'u 1709.
Luènghe 'u "viale de le Tiglie" se iacchiane 'a Staatsoper Unter den Linden e 'a Cattedrale cattoleche de Sand'Edvige, tutte e doje costruite sotte a Federico 'u Granne; pure 'a Staatsbibliothek Unter den Linden, 'a Guardia Nuova d'u 1818 e 'u lussuose Hotel Adlon d'u 1907 se affaciane sus a 'u viale.
A nord d'u cendre storeche se iacchie 'u Scheunenviertel, addò jndr'à 'u corse de le sechele se acchiarene rifugge le rifuggiate ebbreie vittime de le persecuziune jndr'à l'Europe oriendale. Aqquà, apprime de l'avvende d'u nazisme, fiurì, perfettamende sckaffate jndr'à 'u condeste sociale, 'na comunità ebbraiche ricche e culturalmende attive; jndr'à stesse zone se iacchie 'a Neue Synagoge, inaugurate jndr'à 'u 1866, danneggiate da le bombardaminde jndr'à 'u 1943, scettate 'nderre da le autorità d'a DDR jndr'à 'u 1958 e recostruite jndr'à 'u 1993 cumme Centrum Judaicum, ca combrende pure 'na sinagoghe piccenne.
Notevole jndr'à zone sonde pure 'a Sophienkirche (tar.:Chiesere de Sanda Sofia) e 'u Kulturzentrum Tacheles, atelier d'artiste. Osce a die 'nu sacche de edificie d'u quartiere onne state restaurate e costituiscene attrattive turisteche, cumme le Hackesche Höfe, 'nu comblesse de edifice cu 'nu sacche de cortile inderne, costruite jndr'à 'u 1908 da August Endell.
Cu 'na 'mbortanze riforme territoriale jndr'à 'u 1861 avenèrene indegrate jndr'à cetate de Berline le sobborghe de Wedding, Moabit, Tempelhofer Vorstadt - osce 'a vanne meridionale de Kreuzberg cu l'omonime colline jndr'à 'u Viktoriapark - e Schöneberger Vorstadt, osce 'a vanne oriendale de Schöneberg.
Accumenzanne da 'u 1861 face parte de Berline pure 'u Tiergarten, 'u granne parche cendrale, già riserve de cacce de le re de Prussie, aperte a 'u pubbleche da Federico 'u Granne jndr'à 'u 1742, 210 ettare de verde a 'u quale cendre se iacchi 'a Siegessäule (Colonne d'a Vittorie) e affianghe 'u famose Giardine Zoologgeche, 'u Haus der Kulturen der Welt (ex cendre congresse), 'u Schloss Bellevue (tar.:Castelle Belvedere), osce a die sede d'u Presidende Federale eppure d'u Reichstag, sede d'u parlamende fedrale Bundestag. Avenìe funnate cumme prime parche comunale d'a cetate jndr'à l'anne quarande d'u Uettecinde 'u Volkspark Friedrichshain, 'u quale nome avenìe date jndr'à 'u 1920 pure a 'u quartiere.
Groß-Berlin - 'a riforme d'u 1920
Atturne a 'a storeche Berline se averene sviluppat nuève quartire. Jndr'à seconda metà d'u Uettecinde se averane furmate, a parte a le granne insediaminde industriale - quartire de casermune pa crescende poplazzione; jndr'à certe zone 'a denzetà abitative supranave le 100.000 crestiane pe km².
'A maggior parte de ste quartire pure a l'inizie d'u Novecinde - pe quande bene collegate a 'a cetate - non ge facevane parte d'a municipalità berlinese. Pure otre cetate e villagge atturne - certe de le quale funnate apprime de Berline - erane cresciute, partecipanne a 'u boom economeche d'a capitale, cumme Spandau, Köpenick, Wilmersdorf.
Infine avenerene funnate, atturne a 'a fine d'u sechele, diverse quartire residenziale, in particolare a sud-ovest de Berline - cumme Nikolassee, Wannsee sus a l'omonime lache e Lichterfelde, famose pure pu granne Giardine Botaneche apirte jndr'à 'u 1904, ma pure jndr'à otre zone atturne a 'a granne cetate, cumme Frohnau a nord; 'a maggior parte de ste fondaziune nuève erane fine da l'inizie bene collegate cu 'a cetate - emblemateche 'u case de Nikolassee, 'a quale prima "villa" ere 'a stazione ferroviarie, osce a die stazione d'a S-Bahn (Schnellbahn, cioè ferrovie veloce) berlinese.
'U movimende a favore de 'na riforme territoriale de l'area metropolitane avera luttà condre a varie inderesse de parte, cumme chidde de le piccenne ma ricche assaije zone d'u sud de Berline, ca averane paure de perdere, cu 'a reforme, le condribbuende benestande. Le doje granne merite de stu movimende sonde condiziune essenziale d'a vite de Berline angore osce a die.
Sette erane le cetate trasute jndr'à Granne Berline.
'A cchiù granne ere Charlottenburg, a cavalle 'mbrà Seicinde e Settecinde, villagge atturne a 'u Castelle de Charlottenburg, jndr'à 'u 1920 cetate ricche cu 322.717 crestiane, ca costituitive l ' Ovest Nuève d'a metropoli, cu l'elegande viale Kurfürstendamm, tiatre e puteje.
'Mbrà 'a vecchie Berline e Charlottenburg se iacchie Schöneberg, jndr'à 'u 1920 cetate abbastanze borghese cu 178.207 crestiane; 'u municipie d'a cetate, pò d'u distrette, adda fà, duranne le anne d'a divisione, 'a funzione de municipie de Berline Ovest. 'U KaDeWe, funnate jndr'à 'u 1907. Jè angore osce 'u cchiù granne e lussuose granne maiazzine de Berline.
Lichtenberg, cetate industriale a est de Berline, consegnave 144.986 berlenise nuève.
Wilmersdorf mandene angore osce 'u caratere sue de località tranguille; jndr'à 'u 1920 tenève 139.468 crestiane.
'A cchiù piccenne 'mbrà le cetate neoberlenise ere Köpenick cu 32.589 crestiane, pure jedde funnate apprime de Berline. Cu Köpenick traserene jndr'à 'u territorie nuève berlinese pure le larie zone virde jndr'à 'u sud-est, 'u granne lache Müggelsee cu le foreste sue e le parche - cchiù cendrale - Treptower Park e Plänterwald.
Jndr'à matinate d'u 1° ottommre d'u 1920 Berline ere 'a seconda cetate d'u munne - apprrisse Los Angeles - pe superficie e 'a terze pe numere de crestiane, apprisse Londra e New York. Le vicchie e ormaie stritte confine d'a cetate - cumme 'u ponde Oberbaumbrücke non g'esistevane cchiù.
'U Piano Speer e le distruziune d'a Seconda uerre mundiale
Quanne spicciò 'a uerre resultave distrutte jndr'à 'nu mode irrecuperabbele 'u 20% de le edificie, 'u 50% jndr'à le quartire cendrale; 28,5 km² d'u territorie urbane averene state recoperte da macerie. Non g'erane cchiù iavetabbele 600.000 appartaminde. Le strutture industriale e commerciale resultavane ausabbele sulamende in parte. Gravemende scuasciate averene state le infrastrutture, in particolare le linèe ferroviarie urbane, S-Bahn ed U-Bahn (da Unterbahn, ca signifeche "ferrovie sotterranèe" o ferrovie metropolitane).
Ricostruzione e sviluppe d'a cetate divise
'A ricostruzione de le cchiù 'mbortande strutture urbane accumenzò subbete subbete apprisse 'a fine d'a seconda uerre mundiale; in particolare servive fà funzionà 'n'otra vote pure a chiane chiane le rezze de approviggionamende, almene le ponde cchiù 'mbortande e 'u traffeche pubbleche. Servive sgomberà le macerie: sta fatìe avenìe fatte soprattutte da le femmene, le accussìditte Trümmerfrauen - "femmene de le macerie" in tarandine; infatte le combetenze professionale de le ommene presende - chidde ca non g'averene muèrte, none gravemende feriti e priggioniere de uerre non angore libberate - erene indispenzabbele. Le singhele mattune ausabbele 'n'otra vote avenèvane purtate in diverse zone, soprattutte perifereche, a furmà colline, pò cuperte de terre e piandumate. 'A maggiore de ste colline jè 'u Teufelsberg, a le margine d'u Grunewald e ierte 114,7 m s.l.m.
Jndr'à totte 'a cetate le eleminde andiche, sane, restaurate o recostruite, convivone cu chidde moderne. Le resultande condraste costituiscene 'u stile tipiche d'a Berline de osce a die e sonde condemboraneamende 'na testimonianze indirette de le distruziune d'a uerre. 'U cchiù famose - e comungue une de le picche - edificie ca angore osce a die donne 'n'idea dirette de le distruziune causate da le bombardaminde, a le incendie e a 'a battagghie finale jè 'a Gedächtniskirche (tar.: Chiesere d'a Memorie), stipate a 'u state de rudere pe volere d'a popolazzione de Berline Ovest e circonnate da le eleminde architettonece moderne d'a chiesere nove, inaugurate jndr'à 'u decemmre d'u 1961.
'A zone atturne a 'a Gedächtniskirche, 'u "Nuève Ovest" de le prime anne d'u Novecinde, 'mbrà le quartire de Charlottenburg, Wilmersdorf e Schöneberg, addevendò veloce veloce 'n'imbortande zone commerciale de Berline Ovest. Pure 'a sole Berline Ovest duranne le anne d'u Mure - 480 de le 890 km² totale - ere 'na cetate policendreche, otre 'mbortande zone commerciale erane - e angore osce a die sonde - 'u cendre storeche de Spandau e 'a Schloßstraße de Steglitz, addò jndr'à l'abbrile d'u 1970 avenìe apirte une de le prime cendre commerciale tedesche cu cchiù de 50 puteje.
Nascìe invece jndr'à 'na zone perifereche de Berline Ovest, 'nguedde a 'u confine verse 'u settore sovieteche e, da 'u 1961, d'u Mure, 'u Kulturforum. 'U prime edificie nuève avere state 'a Philharmonie, costruite 'mbrà 'u 1960 e 'u 1963 sus a 'nu proggette de Hans Scharoun.
Andamende demografeche
'A popolazzione de Berline ha state, 'mbonde a 'a uerre de le trend'anne, assaije vasce. Accumenzò allore a 'nghianà costandemende, superanne le 100.000 crestiane atturne a 'u 1740 e 'u milione atturne a 'u 1880.
Cu l'indistrializzazzione 'a cetate rechiamò 'n'immigrazione forta forte, particolarmende da le reggione oriendale. Pure le cetate e le comune atturne crescerene d'imbortanze. Jndr'à 'u 1920 'a ccrejazione d'a "Granne Berline" purtò 'a popolazzione a cchiù o mene 4 miliune de crestiane.
Apprisse le perdite d'a seconda uerre mundiale 'a popolazzione, assaije ridotte, cundave cchiù o mene 3 miliune de crestiane. Jndr'à 'u periode d'a divisione d'a cetate jndr'à doje blocche Berline Ovest avìe 'n'andamende demografeche ca sceve cchiù o mene da 1,9 a 2,1 miliune de crestiane, invece a Berline Est 'u numere de le crestiane sceve da 1,1 a 1,2 miliune.
Apprisse a 'a riunificazione 'a popolazzione arrevò cchiù o mene a le date de osce a die, cu 'na flessione 'mbrà 'u 1996 e 'u 2001.
Releggiune
'A longa tradizione de tolleranze releggiose in Prussie ha purtate, jndr'à 'u corse de le sechele, a l'immigrazione de diverse gruppe releggiose, perseguitate jndr'à propria patrie, pure in dimenziune rilevande.
Pure le ondate de immigrazione diversamende causate onne purtate a 'a presenze, osce a die, a Berline de tutte le cchiù 'mbortande releggiune d'u munne.
L'abbandone de le chiesere duranne l'epoche nazionalsocialiste - sie pe convinzione ca pe opportunità - tuccave pure Berline.
Duranne le anne d'a divisione 'a vanna est no sule ha seguite 'a rapide emarginazione de le praticande crestiane a opere d'u reggime d'a SED, 'u Partite de Aunità Socialiste de Germanie, ma ha pure ingise in mesure angore maggiore, date 'a sproporzionate presenze de membre d'u partite e de funzionarie jndr'à capitale d'u State assaije cendraliste.
Jndr'à vanna Ovest l'abbandone corrisponne qualitativamende a quidde generalmende in atte in Germanie, sie a cause d'a Kirchensteuer sie pa visione criteche, spesse cchiù sus a 'u piane politeche ca sus a quidde releggiose, da vanne d'a popolazzione tradizionalmende crestiane.
Osce a die 'a percenduale de membre de le doje granne chiesere a Berline corrisponne, allore, a 'nu picche cchiù d'a metà d'a medie tedesche, pure ca resulte assaije cchiù granne d'a medie calcolate jndr'à le reggione territoriale d'a ex-DDR.
De l'arcidiocese de Berline - cu sede jndr'à storeche St-Hedwigs-Kathedrale - face parte, apparte 'a cetate, 'nu territorie larije appartenende a le doje reggione federale d'u nord-est.
D'a comunitate ebbraiche berlinese, fine da 'u Settecinde quedda maggiore in Germanie, sulamende 6.500 crestiane averene riuscite a sopravvivere a Berline - quacchedune purcé 'nzurate cu tedesche none ebbreie, quacchedune clandestinamende, grazie pure a l'aiute prestate da 'nu sacche de berlenise - a 'a Shoa, ca accedìe 55.000 ebbreie berlenise, invece cchiù de 100.000 riuscirene a salvarse a l'estere.
In particolare, cu le recedne immigraziune da le State de l'ex-Aunìone Sovieteche, Berline pure osce a die tène 'a cchiù numerose comunitate ebbraiche tedesche, corrispondende a cchiù d'u 6% d'a popolazzione ebbraiche tedesche de osce a die.
'A presenze musulmane jè legate a l'immigrazione de le urteme decennie, prevalendemende d'a Turchie.
L'urteme censimende de l'appartenenze releggiose resale a 'u 2004; le cifre resultane da chidde furnite da ogne comunitate releggiose; mangane certe gruppe minore ca non g'onne collabborate.
In particolare resultane:
Trasporte e infrastrutture
Berline tène 'na rezze de trasporte pubblece estese e assaije funzionale. Pure 'u traffeche private jè assaije scorrevole. 'U sisteme de trasporte pubbleche se articolesche cu diverse mezze, 'mbrà lore comblemendare, tutte gestite da 'a BVG (Berliner Verkehrsbetriebe Gesellschaft) tranne 'a S-Bahn, comungue indegrate jndr'à 'nu sisteme tariffarie uneche.
S-Bahn e U-Bahn
'A rezze ferroviarie mertopolitane se articolesce sus 'a doje rezze (S- ed U-Bahn) ca inzieme cupriscene assaije proprie 'a superficie cetadine. Apprisse a 'a riunificazione d'a cetate (1990) le fatìe de recuciture d'a rezze onne state combletate jndr'à picche anne.
Ferrovie
Jndr'à cetate assaije sonde le granne staziune ferroviarie, accussì cumme le reste de le vicchie terminal, 'mbrà le quale l'Anhalter Bahnhof. Jndr'à le prime anne novande, mendre ca avenevane recostruite le varie tracciate de le ferrovia tedesche (DB), 'u traffeche a longa percorrenze ha state apprime ingendrate jndr'à stazione Zoologischer Garten (tar.: Giardine zoologgeche) e pò condivise cu l'Ostbahnhof, ca avere state 'a stazione prengepàle 'mbonde a 'u 28 masce 2006. Jndr'à quedda date avenìe inaugurate 'a nova stazione Berlin Hauptbahnhof ('mbrà le cchiù granne d'Europe) e 'u Tiergartentunnel, cu otre doje staziune nuève a longa percorrenze: Gesundbrunnen e Südkreuz.
'A rezze ferroviaria tène 'na strutture cchiù o mene a croce, ingendrate sus a le asse d'a Stadtbahn (est-ovest) e d'u Tiergartentunnel (nord-sud), cu varie diramaziune. 'Mbrà l'ex-settore oriendale e svariate comune d'a curresce urbane ('mbrà le quale Potsdam) jndr'à 'u Brandeburghe, se iacchie 'u Berliner Außenring, 'nu percorse ferroviarie circolare, eredità de l'epoche d'u mure, ca servive a raccordà tutte le ferrovie locale verse Berline Est.
'Nu sacche sonde le collegaminde 'ndernaziunale da Berline, le cchiù distande de le quale collegane Berline cu 'a Russie, l'Ucraine e, periodicamende, 'u Kazakistan.
Aeropuerte e puerte fluviale
Berline cundave fine a 'nu picche de timbe fa sus a:
Strade, autostrade e piste ciclabbele
Berline tène 'na rezze autostradale ca se raccorde jndr'à l'A10, 'u "raccorde anulare" cetadine. Le otre linèe autostradale sonde 'a A2 (verse Hannover, Dortmund e Oberhausen), 'a A9 (verse Monaco de Baviera), 'a A9 (verse Amburghe), 'a A12 (verse Francoforte sus a l'Oder), 'a A13 (verse Dresda), 'a A24 (verse Stettino) e l'urbane A115 (parte de l ' AVUS, prime autostrade costruite a 'u munne). 'U tracciate de l'A12 face parte de 'nu circuite autostradale 'ndernazionale, costruite sule in varie spezzone, ca adda congiungere Berline a Varsavia, Minsk e Mosca.
Assaije comblesse jè pure 'a rezze de strade statale. 'Mbrà le numerose arterie stonne pure le Bundesstraße 1 e 2, ca attraversane 'u territorie nazionale, l'une in direzione est-ovest, l'otre in direzione nord-sud. Assaije pure le percorse de le Strade europèe, 'mbrà le quale le cchiù 'mbortande sonde 'a E30 (Cork-Samara e Ufa) e 'a E55 (Helsingborg-Kalamata).
'A rezze de le piste ciclabbele jè assaije sviluppate., Normalmende chiste occupescene 'na fasce d'u marciapide, sus a totte e doje le late d'a strade, signalate da 'u culore russe de le linèe sus a 'u marciapide. Lore se sviluppescene tande a 'u cendre quande jndr'à le zone de le bosche e d'a periferie, viste pure 'u diffuse ause d'a biciclette cumme mezze de locomozione, assaije vote ca sostituisce l'automobbele. Le biciclette onne pure accesse sus a tutte le mezze pubblece cetadine, cu 'n'aumende piccinne sus a 'u bigliette o sus a l'abbonamende.
Economije
Berline ave avute da 'u reste d'a Germanie, apprisse 'a cadute d'u mure, 'nu sbuènne de finaziaminde pa recostruzione, tenènne osce a die 'nu debite cchiù o mene ca arrive a 70 migliarde de euro. Pò cchiù o mene 'a metà d'a popolazzione a Berline vive de penzione o de sussidie statale e 'u reddite medie jè cchiù o mene de 1.400 euro a 'u mese.
'U coste d'a vite jè vasce assaije e le abitaziune sonde economeche. Le studinde universitarie ponne mandenerse facilmende e pajà l'affitte cu 'na fatìe part-time.
'A disoccupazione de masse jè in bona parte combensate da 'a granne crescite de richieste de fatìe pa costruzione (e recostruzione) de infrastrutture, soprattutte jndr'à l'ambite d'a modernizzazzione de chidde de Berline Est.
'Mbrà le prengepàle fonde economeche stè 'u turisme, ca jndr'à l'urteme decennie jè assaije aumendate, purtanne 'a cetate 'mbrà le prengepàle mete europèe, quase quase cumme a cendre cumme Londre e Parigge.
Otre setture prengepàle, cu 'na crescite veloce veloce, sonde chidde de le servizie, tecnologgie de le comunicaziune, mobbilità, media e museche, biologgie, scienze ambiendale, trasporte e ingegnerie medeche.
'Mbrà le aziende granne presende in cetate stonne 'a Siemens (cu sede jndr'à 'u quartiere Siemensstadt d'u distrette de Spandau), 'a DaimlerChrysler, l'Allianz, 'a BMW, le Deutsche Bahn e 'a locale combagnie de trasporte pubblece, 'a BVG.
Cchiù nnande se iacchie 'na tabbelle de combronde d'u prodotte inderne lorde[[ de Berline jndr'à l'ambite de l'[[Aunìone Europèe, seconde le date 2004 de Eurostat.
Manifestaziune
Assaije famose jè 'a Berlinese, 'u cchiù 'mbortande festivàl d'u munne revolte a 'u granne pubbleche e condemboraneamende une de le cchiù 'mbortande festivàl d'u cineme; se face ogne anne a febbrare.
'Nu sacche de otre manifestaziune, in particolare jndr'à le settore d'u tiatre, cineme, museca classeche e d'a museca condemboranea, se fanne a Berline, attiranne 'nu sbuènne de ospite da tutte 'u munne.